                                                                                                                                                                                                                                                                                                                                                                                                                                                                                                                                                                                                                                                                                                                                                                                  СПРАВКА
съгласно чл.26, ал.5 от Закона за нормативните актове

Относно: постъпили предложения по проекта на Наредба за изменение и допълнение на Наредбата за престой и паркиране на превозни средства управлявани или превозващи лица с трайни увреждания на територията на Община Бургас.

I. Дата на публикуване на проекта: 11.03.2021 г. на интернет-страницата на Общински съвет - Бургас и Община Бургас. Предоставен е за обществено обсъждане в 30-дневен срок, считано от деня, следващ датата на публикуване.

[bookmark: _GoBack]1.  Предложения от К. Червенков.
1.1. Да се създаде приложение към наредбата с пълен списък с паркингите общинска собственост.
Предложението не се приема.
Обосновка за неприемането:  Предложението не е предмет на обсъждания проект на наредба.

1.2. Да се създаде регистър на фиксираните паркоместа, съдържащ точния адрес, регистрационния номер, марка, модел и цвят на съответния автомобил..
Предложението не се приема.
Обосновка за неприемането:  Предложението не е предмет на обсъждания проект на наредба.

1.3. И двата регистъра да бъдат публикувани на интернет страниците на Община Бургас и Общински съвет – Бургас.
Предложението не се приема.
Обосновка за неприемането:  Предложението не е предмет на обсъждания проект на наредба.

1.4. Глава първа да бъде отменена.
Предложението не се приема, но се предлагат изменения в Глава първа. С оглед спазване изискванията на Наредба № РД-02-20-2 от 26 януари 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, влязла в сила от 13.03.2021 г. се предлагат следните изменения:
В чл. 5, т. 2 се създава нова б. „а“ със следния текст: „а) най-малко 1 (едно) място в паркингите с до 10 места.“;
Чл. 5, т. 2, б. „а“ става б. „б“ и придобива следният текст: „б) най-малко 2 (две) места в паркингите с до 30 места.“;
В чл.5, т.2, б. „б“ става б. „в“;
В чл.5, т.2, б. „в“ става б. „г“.

1.5. В чл. 6, т. 1 думите „в следствие на увреждане не може да се придвижва без използването на инвалидна количка, ортопедични апарати, външни протези, не е в състояние да заема изправено положение на тялото без използването на посочените медицински изделия и има трайно оформен функционален дефицит на стоежа, придвижването или издръжливостта." Се заменят с „има право да кандидатства по Компонент 2 на НП за достъпна жилищна среда и лична мобилност.
Предложението не се приема.
Обосновка за неприемането:  Предложението вече е било обект на разглеждане по предходен проект на Наредбата и не е било прието, тъй като предложението има дискриминационен характер.

1.6. Към чл. 6, т. 5 се добавят 2 нови подточки: Протокол от решение на общо събрание на етажната собственост за съгласие за обособяване на подобно паркомясто; Писмо за подкрепа от Дирекция „Социално подпомагане“ за допустимост по К2 на НПДЖСЛМ.
Предложението не се приема.
Обосновка за неприемането:  Предложението вече е било обект на разглеждане по предходен проект на Наредбата и не е било прието, с мотив, че в правомощието на общински съвет е като собственик и управляващ пътя в населеното място да определя реда и начина за обособяване на паркоместа.

1.7. В чл. 6, т. 6 да отпадне срокът от 3 /три/ години.
Предложението не се приема.
Обосновка за неприемането:  Предложението вече е било обект на разглеждане по предходен проект на Наредбата и не е било прието, с мотив, че всеки един документ има срок на валидност.

1.8. В чл. 6, т. 8 се добавя задължение на ОП „Транспорт" да уведоми лицето за изтичащия срок.
Предложението вече е било обект на разглеждане по предходен проект на Наредбата, прието е и отразено в действащата Наредба.

1.9. Чл. 6 т. 10 се изменя както следва: Подадените заявления се разглеждат в комисия в състав най-малко 2 представители на Община Бургас, най-малко двама представители на общински съвет Бургас и най-малко 2 представители на ЮЛНЦ за осъществяване на обществено полезна дейност. Състава се приема с решение на Общински съвет Бургас. Правилника за дейността на комисията се приема на второто заседание, като всички протоколи от заседанията се публикуват на страницата на Общински съвет Бургас. Т. а отпада.
Предложението не се приема.
Обосновка за неприемането: Предложението вече е било обект на разглеждане по предходен проект на Наредбата и не е било прието, с мотив,  че с увеличаване на броя на членовете на комисията се утежнява процедурата по вземане на решение.

1.10. В чл. 6, т. 12 се добавя и срокът за валидност на заповедта на Кмета.
Предложението не се приема.
Обосновка за неприемането: Предложението вече е било обект на разглеждане по предходен проект на Наредбата и не е било прието, с мотив,  че информацията не е необходима.

1.11. Чл. 7 е неприложим.
Предложението не се приема.
Обосновка за неприемането: Предложението вече е било обект на разглеждане по предходен проект на Наредбата и не е било прието, с мотив,  че не е достатъчно обосновано. Няма конкретно предложение по проекта на наредба.

2.  Предложения от Тодор Стамболиев – обществен посредник на Община Бургас:
2.1.. В чл.7, т.1 изразът „над 50% (петдесет процента).“ се заменя с израза „50% (петдесет процента) и над 50% (петдесет процента).“
Предложението се приема.

3.  Предложения от Божидар Кънчев – Секретар на Община Бургас:
3.1. В чл. 6, т. 10, буква „б“ думата „задължително“ се заменя с израза „може да“.
Предложението се приема.

3.2. В чл. 6, т. 10 се създава нова буква „г“ със следното съдържание: г) Комисията се произнася в срока посочен в дял II от АПК от подаване на заявлението.
Предложението се приема.

3.3. В чл. 7, т. 6 се създава нова буква „г“  със следното съдържание: 
г) Комисията се произнася в срока посочен в дял II от АПК от подаване на заявлението.
	Предложението се приема.

3.4. В чл. 7, т. 8 след израза „се предоставят“ се добавя израза „или отказват“.
Предложението се приема.

3.5. В ч. 7 съществуващите т. 6, т. 7, т. 8,  т. 9 и т. 10 се преномерират и придобиват следния вид:
„9. Кметът на Община Бургас назначава комисия в състав от 3 члена за разглеждане на подадените заявления.
а) Правилата за работа на комисията се утвърждават със заповедта за назначаването й.
б) Комисията по преценка призовава правоимащото лице или заедно с неговия родител, настойник или попечител, да присъстват на нейни заседания, с цел даване на пояснения за изясняване на случая.
в) Комисията има право да изисква допълнителни документи за удостоверяване на обстоятелствата.
г) Комисията се произнася в срока посочен в дял II от АПК от подаване на заявлението.
10. Необходимите документи за предоставяне на правото по чл. 7 са следните:
а) заявление по образец, утвърден от кмета на Община Бургас, подадено чрез ОП „Транспорт“ до кмета на Община Бургас;
б) лична карта – за българските граждани, документ за самоличност или за пребиваване по чл.4, ал.2 и 3 от Закона за българските лични документи – за чуждите граждани и удостоверение за настоящ адрес, издадено от районната администрация (когато е различен от постоянния);
в) удостоверение за раждане (за малолетни или непълнолетни) – копие и оригинал (за сверяване);
г) валидно решение на ТЕЛК/НЕЛК – копие и оригинал (за сверяване). Срокът на експертното решение на ТЕЛК/НЕЛК се счита за пожизнен, когато намалената работоспособност е установена след навършване на определената в чл. 68, ал. 1-3 от Кодекса за социално осигуряване възраст за придобиване право на пенсия за осигурителен стаж и възраст или е навършена в периода на решението на ТЕЛК/НЕЛК.
д) документ за настойничество или попечителство или нотариално заверено пълномощно (ако е приложимо) – копие и оригинал (за сверяване).
е) актуална цветна снимка – паспортен формат.
11. Карти за преференциално паркиране на ППС, превозващи хора с трайни увреждания в зоните за почасово платено паркиране и паркингите общинска собственост на територията на Община Бургас се предоставят или отказват със заповед на кмета на Община Бургас или оправомощено от него длъжностно лице до срока на експертното решение на ТЕЛК/НЕЛК, но не повече от три години.
12. На лица със статут на временно пребиваване, карта за преференциално паркиране на ППС, превозващи хора с трайни увреждания в зоните за почасово платено паркиране и паркингите общинска собственост на територията на Община Бургас се предоставя съгласно т. 8 от настоящия член, но за не повече от срока на валидност на временното пребиваване.
13. При промяна на обстоятелствата, касаещи правото, лицата са длъжни в 14-дневен срок писмено да уведомят кмета на Община Бургас, чрез ОП „Транспорт“, за промяната.
Предложението се приема.
























